Svennevig var medlem av Forsvarskommisjonen fra 1974 til 1978. Han var Norges ambassadør i Iran fra 1979 til 1982, samt sideakkreditert til Pakistan. Perioden i Teheran falt sammen med gisselkrisen i Iran. Deretter var Svennevig en periode ekspedisjonssjef i Utenriksdepartementet og Departementet for utviklingshjelp. Han var Norges ambassadør i Polen fra 1986 til 1991 og deretter Norges ambassadør i Ungarn fra 1991 til 1994, med sideakkreditering til Kroatia.